**PREDLOG ODLUKE O USVAJANJU GODIŠNJEG IZVEŠTAJA ODBORA DIREKTORA O STANJU I POSLOVANJU DRUŠTVA**

Na osnovu člana 329. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018 i 91/2019) (u daljem tekstu: **Zakon**), a na osnovu predloga Odbora direktora privrednog društva FINTEL ENERGIJA AD BEOGRAD, matični broj: 20305266 (u daljem tekstu: „Društvo”), Skupština Društva jednoglasno, javnim glasanjem, sa 25.000.000 ZA (glasova PROTIV i UZDRŽAN nije bilo) od ukupno 26.510.506 glasova na redovnoj sednici održanoj 24. juna 2024. godine, donosi sledeću

**ODLUKU O USVAJANJU GODIŠNJEG IZVEŠTAJA ODBORA DIREKTORA O STANJU I POSLOVANJU DRUŠTVA**

1.

Usvaja se izveštaj o radu odbora direktora o stanju i poslovanju Društva kao u priloženom materijalu koji čini sastavni deo ove odluke.

**Obrazloženje**

Na osnovu odredbi pozitivnih propisa doneta jeodluka kao u dispozitivu.

**PRILOG UZ ODLUKU O USVAJANJU GODIŠNJEG IZVEŠTAJA ODBORA DIREKTORA O STANJU I POSLOVANJU DRUŠTVA**

**I Izveštaj o radu odbora direktora između dve redovne godišnje sednice Skupštine društva**

Odbor direktora održao je u periodu između dve redovne godišnje sednice Skupštine do danas ukupno 1. sednicu na kojima je shodno svojoj nadležnosti razmatrao i odlučivao o pitanjima rada i poslovanja Društva, i to:

**Sednica od 28.04.2023. godine**

* Odobravanje konsolidovanih i pojedinačnih finansijskih izveštaja za 2023. godinu.

**II Izveštaj o primerenosti sastava odbora direktora i broju direktora vezan za član 412 važećeg Zakona o privrednim društvima**

Odbor direktora je u periodu između dve redovne godišnje Skupštine obavljao svoje dužnosti u skladu sa važećim propisima, u dovoljnom broju, sastavu i kvalifikovanosti svojih članova. Odbor direktora ima 4 članova, od kojih je jedan izvršni direktor i zaposlen je u Društvu, jedan član je neizvršni i predesednik Odbora direktora, i dvačlana su nezavisni članovi. Odbor direktora je imao 5 članova, ali neizvršni direktor Jovan Purar je podneo ostavku 03.11.2023. godine, koja je registrovana u Agenciji za privredne registre – registru privrednih subjekata 25.01.2024. godine. Svi članovi Odbora direktora imaju visoko ili više obrazovanje i dugogodišnje iskustvo u rukovođenju kompanijama**.**

**III Izveštaj o ugovorima zaključenim između društva i direktora**

Društvo je sa članom Odbora direktora koji je ujedno i izvršni direktor i zakonski zastupnik zaključilo Ugovor o radu s nepunim radnim vremenom u sadržini odobrenoj od strana Skupštine akcionara na vanrednoj sednici održanoj dana 28.03.2018. godine za sve vreme važenja njegovog mandata kao zakonskog zastupnika Društva i po osnovu tog ugovora prima zaradu u skladu sa Ugovorom o radu. Društvo je sa članovima odbora direktora koji su neizvršni direktori zaključilo Ugovor o međusobnim pravima i obavezama direktora i Društva u sadržini odobrenoj od strana Skupštine akcionara na vanrednoj sednici održanoj dana 18.04.2023. godine i po osnovu tog ugovora primaju naknadu u skladu sa pomenutim ugovorima.

**IV Izveštaj o usklađenosti poslovanja društva sa zakonom i drugim propisima**

U toku 2023. godine nisu uočene neusaglašenosti odnosno nepravilnosti u radu Društva. Na osnovu informacija kojima raspolaže Odbor direktora, poslovanje Društva je u potpunosti usklađeno sa zakonom, drugim pozitivnim propisima i internim aktima Društva.

**V Izveštaj o računovodstvenoj praksi i praksi finansijskog izveštavanja društva i njegovih povezanih društava, kao i o kvalifikovanosti i nezavisnosti revizora u odnosu na društvo**

U Društvu kao i u njegovim povezanim Društvima računovodstvena praksa i praksa finansijskog izveštavanja je u svemu primenjena u skladu sa važećim pozitivnim propisima, internim aktima i međunarodnim standardima. Revizor koji je vršio reviziju finansijskih izveštaja, uključujući i konsolidovane izveštaje Društva za 2023. godinu Ernst&Young doo Beograd, Vladimira Popovića 8a, je nezavisan i kvalifikovan revizor, koji je upisan u zvaničan registar revizora u Republici Srbiji i po saznanju i uverenju Odbora direktora reviziju je obavio savesno, stručno i u skladu sa pozitivnim propisima i važećim standardima.

FINTEL ENERGIJA AD BEOGRAD

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tiziano Giovannetti, predsednik skupštine